Up-10/94
Datum: 1995-02-15T00:00:00.000+01:00
ecli: ECLI:SI:USRS:1995:Up.10.94
vrsta: drugi akti
zadeva: ustavna pritožba
objavljeno: Neobjavljeno | 15.02.1995
dokument: US17356
akt: Ustavna pritožba zoper sodbo Višjega sodišča v Ljubljani, št. IP 16/92 z dne 25/1-1994
resitev: zavrženje
izrek: Ustavna pritožba zoper sodbo Višjega sodišča v Ljubljani se zvrže.
stavek: Ni izpolnjen procesni pogoj za vložitev ustavne pritožbe, če zoper izpodbijano sodbo Višjega sodišča še ni opravljena revizija.
odlocitev: sklep
geslo: Izčrpana pravna sredstva kot procesni pogoj za vložitev ustavne pritožbe (ne opravljena revizija).l
podlaga: Zakon o Ustavnem sodišču, 1. odst. 51. čl., 2. al. 1. odst. 55. čl.
datum_vloge: 1994-11-05T23:00:00.000Z
datum_odlocitve: 1995-02-14T23:00:00.000Z

# Up-10/94

# 15/2-1995

# S K L E P

Ustavno sodišče je v postopku za preizkus ustavne pritožbe Z. C., L. na seji senata dne 15/2-1995

s k l e n i l o:

Ustavna pritožba Z. C. zoper sodbo Višjega sodišča v Ljubljani, št. IP 16/92 z dne 25/1-1994 se zavrže.

## O b r a z l o ž i t e v

Pritožnica je zoper omenjeno sodbo, ki je pravnomočna, vložila ustavno pritožbo, ki jo sama imenuje tudi prošnjo za obravnavo sojenja ali revizijo.

Ustavna pritožba ni dovoljena, dokler niso izčrpana zoper izpodbijani posamičen akt vsa pravna sredstva (prvi odstavek 51. člena Zakona o Ustavnem sodišču - Uradni list RS, št.15/94). V obravnavanem primeru ta pogoj ni izpolnjen, saj še ni opravljena revizija napadane sodbe. Po uradnih poizvedbah je pritožnica revizijo vložila dne 28/2-1994 in je zdaj v obravnavanju pri Vrhovnem sodišču Republike Slovenije.

Ker ni izpolnjen eden od temeljnih pogojev za vložitev ustavne pritožbe, je bilo treba ustavno pritožbo zavreči.

Senat Ustavnega sodišča je sprejel ta sklep na podlagi 2. alinee prvega odstavka 55. člena Zakona o Ustavnem sodišču v sestavi: predsednik senata dr. Lojze Ude in sodnika mag. Janez Snoj in Franc Testen.

Predsednik senata

mag. Janez Snoj